Kagera

Kagera (, ), arī Akagera un vēsturiski Aleksandra Nīla, ir upe Austrumāfrikā, Viktorijas ezera lielākā pieteka. Sākas no Rveru ezera uz Ruandas un Burundi robežas, bet dažkārt par Kageras augšteci uzskata 350 km garo ezerā ieplūstošo Ņaborongo. Plūst austrumu virzienā, veidojot Ruandas—Burundi un vēlāk Ruandas—Tanzānijas robežu. Pēc 60 km Kagerā ieplūst tās lielākā pieteka Ruvuvu, kas kopā ar tās pieteku Luvironzu tiek uzskatītas par Nīlas tālāko augšteci. Pēc Ruvuvu ietekas Kagera pagriežas uz ziemeļiem, kur plūst curi Akageras nacionālajam parkam. Ibandas Kjervas nacionālajā parkā upe pagriežas uz austrumiem, daļā tecējuma veidojot Ugandas—Tanzānijas valsts robežu, pēc kā ieplūst Viktorijas ezerā. Upē daudz krāču un ūdenskritumu, tajā skaitā 15 m augstais Rusumo ūdenskritums.

1994. gada Ruandas genocīda laikā Kagera tika izmantota, lai iznīcinātu līķus — upes krastos tika noslepkavoti tūkstošiem tutsi un hutu. Upe nogalināto līķus masveidā iepludināja Viktorijas ezerā, radot nopietnus veselības apdraudējumus Ugandā.Thousands of Rwanda Dead Wash Down to Lake Victoria

 Atsauces 

 Ārējās saites 

Kategorija:Nīla
Kategorija:Tanzānijas upes
Kategorija:Ruandas upes
Kategorija:Ugandas upes
Kategorija:Burundijas upes